|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

**MÓDOSÍTÓ INDÍTVÁNY**

**A Képviselő-testület 2022. december 15-ei rendkívüli ülésének**

**1. napirendi pontjához**

**Tisztelt Képviselő-testület!**

A Képviselő-testület 2022. december 15. napjára meghirdetett rendkívüli ülésének napirendjén 1. napirendi pontként szerepel az Ajándékutalványok biztosítása 65 év feletti lakosok, továbbá gyermeket nevelő családok részére című előterjesztés, melyhez az alábbi módosító indítványt teszem:

A jogosultak körét pontosítani kívánjuk aszerint, hogy az eredetileg megjelölt célcsoporton belül a polgárok személyi adatainak és lakcímének nyilvántartásáról szóló1992. évi LXVI. törvény 5. § (2) bekezdése szerint meghatározott lakóhellyel rendelkezők jogosultak az ajándékkártyára, akik VII. kerületi lakóhelyüket 2022. december 12. napját megelőzően létesítették.

Az előterjesztés postázásának időpontjában még nem álltak rendelkezése az ajánlattételi felhívásra megküldésre került ajánlatok, illetve az azok alapján készült Bírálati Jegyzőkönyv, mely alapján meghatározható, hogy mely gazdasági szereplőtől kerülnek megrendelésre az ajándékkártyák. A határidőre megküldött ajánlatok alapján a Bírálati Jegyzőkönyvben rögzítettek szerint a határozati javaslat kiegészítésre került a beszerzési eljárás nyertesével.

Az Önkormányzat beszerzései esetében a beszerzés becsült értékétől függően a döntési jogkört az irodavezető, a  Polgármester, vagy a Pénzügyi és Kerületfejlesztési Bizottság gyakorolja Budapest Főváros VII. Kerület Erzsébetváros Önkormányzatának és Polgármesteri Hivatalának Beszerzési Szabályzata alapján.

A Képviselő-testület döntési jogkörét Magyarország helyi önkormányzatairól szóló 2011. évi CLXXXIX. törvény 41.§ (4) bekezdése alapozza meg.

Kérem a Tisztelt Képviselő-testületet, hogy az eredetileg kipostázott határozati javaslat helyett, a módosító indítványban szereplő határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2022. (XII.15.) határozata ajándékutalványok biztosítása a 65 év feletti kerületi lakosok , továbbá gyermeket nevelő családok részére tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. hozzájárul ahhoz, hogy Budapest Főváros VII. kerület Erzsébetváros Önkormányzata **„Ajándékutalványok biztosítása a 65 év feletti kerületi lakosok, továbbá gyermeket nevelő családok részére”** tárgyú beszerzés keretében **a LIDL Magyarország Kereskedelmi Bt-től** megrendeljen 13 938 db 10.000 Ft névértékű ajándékkártyát **139.380.000,- Ft + 0 % ÁFA összegben.**
2. **az 1. pontban meghatározott ajándékutalványokat** a polgárok személyi adatainak és lakcímének nyilvántartásáról szóló 1992. évi LXVI. törvény 5. § (2) bekezdése alapján legkésőbb 2022. december 12. napját megelőzően VII. kerületi lakóhelyet létesített azon polgárok részére biztosítja, akik 2022. december 31-ig betöltik a 65. életévüket, valamint kiskorú gyerekenként azon családok, illetve gyermekeket egyedül nevelő vér szerinti, mostoha- és nevelőszülők, egyéb jogcím alapján gyermeket nevelők részére, ahol a gyermek(ek) 2022. december 31.-éig nem tölti(k) be a 18. életév(ük)et.
3. rendelkezésre bocsátja a fedezetet a 2022. évi költségvetésről szóló 6/2022. (II. 17.) önkormányzati rendelet **5606 „Egyéb szociális és gyermekjóléti szolgáltatások”** címen.
4. felkéri a Polgármestert a szükséges intézkedések megtételére.

**Felelős:** Niedermüller Péter polgármester

**Határidő:** 2022. december 22.

Budapest, 2022. december 13.

Niedermüller Péter

polgármester

Módosító indítvány melléklete:

* Árajánlatok
* Bírálati jegyzőkönyv